NaiveNeuron/SloPal huggingface dataset:
Pellegrini, Peter, podpredseda NR SR (2020-06-09):
Ďakujem pekne. Kolegyne, kolegovia, ešte pred tým, ako dám slovo ďalšiemu pánovi poslancovi, dovoľujem si podať návrh, aby sme dnešné hlasovanie neabsolvovali o sedemnástej, ak nestihneme prebrať ešte posledný zbytok bodov, ale aby sme dnešné hlasovanie uskutočnili po prerokovaní posledných, všetkých bodov, pretože teraz máme na stole tento zákon, potom už je tu len správa výročná Ústavu pamäti národa a hlasovanie o skupinách, takže ak súhlasíte a je všeobecný súhlas, aby sme dnes hlasovali po skončení týchto bodov, lebo je vysoký predpoklad, že naozaj, ak nebude veľká rozprava, tak dnes to do devätnástej určite asi všetko zvládneme. Dobre? Takže aby, využil som, aby sme to povedali hodinu vopred, takže pripomínam ešte raz aj pre tajomníkov a pre jednotlivé poslanecké kluby, hlasovať budeme po prerokovaní všetkých bodov, ktoré sú na programe dnešnej schôdze. Ďakujem veľmi pekne. A teraz už odovzdávam slovo ďalšiemu ústne prihlásenému pánovi, písomne prihlásenému pánovi poslancovi Gyimesimu.
Dubačová, Viera, poslankyňa NR SR (2018-02-07):
Idem hore nahlásiť, teraz som si to zapisovala, takže idem zahlásiť hlasovanie č. 135...
Kollár, Boris, predseda NR SR (2021-09-29):
Ďakujem pekne. Pán kolega Podmanický, vy ste boli tak s tým spokojný, s tým, čo bolo v minulosti, že ste až odtiaľ vystúpili. Takže to je asi aj vizitka toho, ako sa to robilo v minulosti. A chcem vám povedať, že ste nám teraz vyčítali, že nebol prítomný predkladateľ, ale v tomto ste sa mýlili. Bol a rešpektovali to aj strana SMER a my to rešpektujeme takisto, keď pán Fico si tam sadol hore, a rešpektovali sme, že nesedel tunák pri tejto, na tejto stoličke určenej predkladateľovi. Takže toto už sme si vyjasnili, že obidve strany rešpektujú, v rokováku sa jasne hovorí, nie na ktorom mieste má sedieť, ale že musí byť v pléne. Tak toto bola zbytočná narážka, lebo tuná ste sa pomýlili. Ďakujem.
B. Bugár, podpredseda NR SR: (2006-02-02):
M. Majdová, poslankyňa: Takže nebudeme o tomto procedurálnom návrhu hlasovať. Budeme teda najprv hlasovať o bodoch spoločnej správy. Spoločná správa obsahuje 95 bodov. Gestorský výbor odporúča o všetkých 95 bodoch hlasovať spoločne a odporúča ich schváliť. Ale keďže pani poslankyňa Mušková vo svojom vystúpení žiadala vyňať bod 67 spoločnej správy na samostatné hlasovanie, budeme teraz hlasovať len o bodoch 1 až 66 a bodoch 68 až 95 spoločne s odporúčaním gestorského výboru schváliť.
Žiak, Miroslav, poslanec NR SR (2021-06-29):
Vážený pán predseda, ja by som chcel dať procedurálny návrh na podporenie maďarského ľudu a menšín v ich právach na informácie a ľudskú dôstojnosť. Predsa nebojíme sa inakosti len preto, že máme strach pred niečím iným, odlišným, čo nám nijako neubližuje, a netreba dehonestovať ľudskú dôstojnosť ani podporovať režimy, ktoré ľudskú dôstojnosť dehonestujú. Ďakujem veľmi pekne. (Potlesk.)
Matovič, Igor, poslanec NR SR (2015-05-26):
Milá pani podpredsedníčka, kolegyne, kolegovia, predkladáme návrh zákona, ktorého cieľom je, po prvé, zrušiť financovanie politických strán a politických hnutí zo štátneho rozpočtu, po druhé, ušetriť tým pádom značný objem finančných prostriedkov v štátnom rozpočte, po tretie, vytvoriť nový finančný limit pre vedenie politickej kampane v parlamentných voľbách a voľbách do Európskeho parlamentu s tým, že budú zvýhodnené nové politické strany, čo pomôže občanom, ktorí sa rozhodujú vstúpiť do boja so starými politickými stranami, po štvrté, prinútiť politické strany, aby vykonávali zodpovednú politickú prácu počas celého volebného obdobia a, po piate, minimalizovať korupčné prostredie vytvorené počas volebnej kampane. Možno poznáte ešte spred 25 rokov také tie reklamy na šampóny „dva v jednom“. Tento návrh zákona je päť v jednom. Bližšie ho predstavím v rozprave, do ktorej sa týmto pádom aj zároveň hlásim.
Valášek, Tomáš, poslanec NR SR (2020-09-24):
Vďaka. Len veľmi rýchlo, lebo pán poslanec Dostál v podstate odpovedal za mňa. To sme členmi klubov Európskej únie a NATO nie preto, že súhlasíme vo všetkom, so všetkými ich členmi. Sme členmi týchto klubov, preto skupinami slobodných štátov, ktoré sa môžu slobodne nezhodnúť v týchto veciach. Máme svoje právo prejaviť nesúhlas s politikou v Spojených štátoch, ja som to urobil často, urobil som to jasne vo viacerých prípadoch tento mesiac. A na rozdiel od iných podobných zoskupení na východ od nás máme to právo. Je úplne normálne, a ako povedal pán poslanec Dostál, tieto kluby ctí, že sa v nich vedia ich členovia nezhodnúť a napriek tomu majú právo na svoj názor, napriek tomu nie sú zaň potrestaní, napriek tomu sú naďalej právoplatnými členmi týchto klubov. To je ten typ spoločenstva, kam Slovensko patrí a som hrdý, že sme v EÚ a v NATO. Vďaka.
Bugár, Béla, podpredseda NR SR (2017-02-09):
Ďakujem. Pán poslanec Kamenický.
Sulík, Richard, predseda NR SR (2011-09-14):
Poprosím predsedov, aby nerušili pána ministra pri prejave. Ďakujem.
Ľ. Martinák, poslanec: (2007-06-22):
Čo sa týka poslanca pána Lászlóa Miklósa, plne súhlasím, že základom skutočne v tejto novele zákona je preukázať pôvodu druhu. Viete dobre, pán profesor, rieši to § 12 predmetného zákona. Ten § 12, jednotlivé odseky vznikli za vašej vlády, v podstate k výrazným zmenám z našej strany tam nedošlo. Došlo len k dvom zmenám a tie sa týkajú tých zmien, ktorými sa odstraňuje uplatňovanie rozdielnych práv a povinností na základe štátnej príslušnosti. V praxi je povedané, dochádza k implementácii nariadenia Rady Európy Európskeho spoločenstva 865/2006. Pri takýchto odborných záležitostiach, ktoré berieme dnes, stále poslanci opozície napádate nás koalíciu, že riešime to politicky, nie z odbornej stránky a tak ďalej. Skúste sa zamyslieť, o čom ste vy štyria, ktorí ste tu vystupovali, rozprávali a koľko percent z tohto času zabralo práve vaše politikárčenie. Ďakujem.
Grendel, Gábor, podpredseda NR SR (2020-05-19):
S faktickou poznámkou pani poslankyňa Kozelová.
Šimečka, Michal, podpredseda NR SR (2023-12-13):
Registrujem, že ani minister financií, ani žiadny iný člen vlády nie je v tejto chvíli prítomný, tak dáme si krátku pauzu a snáď sa čím skôr vráti. (Potlesk.) (Prestávka.)
Laššáková, Jana, podpredsedníčka NR SR (2012-08-07):
Pán poslanec Mikloško, nech sa páči.
Dostál, Ondrej, poslanec NR SR (2016-06-15):
Ďakujem za otázku, pán poslanec Petrák. Vy ste tu včera boli a počuli ste rozpravu k návrhu na skrátené legislatívne konanie o tomto návrhu zákona, kde aj ja, aj kolega Beblavý sme, myslím, dostatočne zargumentovali, že hoci vecne voči tomuto návrhu nemáme výhrady, máme výhrady voči tomu, aby bol prerokúvaný v skrátenom legislatívnom konaní. Skrátené legislatívne konanie je inštitút, ktorý sa má používať vo výnimočných prípadoch. A áno, ak je niekedy niečo potrebné prerokovať zo dňa na deň, tak nech sa to prerokuje zo dňa na deň, ak sú dané zákonom stanovené dôvody. V tomto prípade jednak nie sú dané zákonom stanovené dôvody a po druhé existuje tu možnosť, aby sme to nerobili v takom zhone, v akom sa obyčajne skrátené legislatívne konania robia. Preto dajme čas výborom, aby zasadli, aby k tomu sformulovali svoje pozmeňujúce návrhy, a v pokojnom tempe, je viac ako pravdepodobné, že schôdza bude pokračovať aj budúci týždeň, prerokujeme to v druhom a treťom čítaní. Ja zase nerozumiem, prečo je taký problém, aby sme sa naučili s inštitútom skráteného legislatívneho konania pracovať tak, že ho nebudeme zneužívať na prípady, keď zákon nepredpokladá, že by malo byť skrátené legislatívne konanie. A ak sa už k takémuto inštitútu skráteného legislatívneho konania uchýlime, lebo v niektorých prípadoch je to odôvodnené aj z hľadiska zákona, tak to nebudeme siliť až na maximum, že to pomaly v priebehu jedného dňa musíme stihnúť všetky tri čítania. Nerozumiem tej logike.
Brisudová, Martina, poslankyňa NR SR (2023-02-14):
Vážený pán predsedajúci... (Prerušenie vystúpenia predsedajúcim.)
Sulík, Richard, predseda NR SR (2011-02-11):
Ďakujem. Poprosím pána poslanca Chabana, aby informoval Národnú radu o výsledku rokovania výborov. Nech sa páči.
Kozelová, Monika, poslankyňa NR SR (2020-12-10):
Čiže reštaurácie budú cez, budú platiť cez, teda pôjdu cez ministerstvo dopravy, cez vás teda konkrétne vlastne ide iba tá úhrada nájomného, ak som dobre pochopila.
Saloň, Marián, poslanec NR SR (2022-09-27):
Ďakujem pekne. Pán predseda, ja mám dve veci. Prvá, že pri správe o činnosti výboru Národnej rady Slovenskej republiky o činnosti Úradu na ochranu oznamovateľov protispoločenskej činnosti za rok 2021 som chcel hlasovať za, vykázalo ma, že som nehlasoval. A členom výboru na kontrolu činnosti SIS pripomínam, že dnes máme riadne rokovanie výboru o 12.15 h.
Bagačka, Michal, poslanec NR SR (2013-09-19):
Ďakujem za slovo. Ja by som len chcel oznámiť členom slovensko-francúzskeho priateľstva, že večerné stretnutie, teda odvoz na večerné stretnutie bude zabezpečený spred schodov o 17.45 hod.
Grendel, Gábor, podpredseda NR SR (2023-05-18):
Teraz dávam možnosť sa k tomuto bodu do rozpravy ústne. Štyria poslanci, končím možnosť prihlásiť sa ústne do rozpravy. V rozprave postupne vystúpia pán poslanec Peter Cmorej, pán poslanec Peter Kremský, pani poslankyňa Lucia Drábiková a pán poslanec Erik Tomáš. Nech sa páči, pán poslanec Cmorej, ako prvý.
Jurčík, Ľudovít, poslanec NR SR (2011-06-01):
Teraz pristúpime k hlasovaniu o návrhu z rozpravy. Dajte, prosím, hlasovať o návrhu poslanca pána Drobu.
Danko, Andrej, predseda NR SR (2019-10-22):
Otváram všeobecnú rozpravu. Do rozpravy som nedostal žiadnu písomnú prihlášku, pýtam sa... (Reakcia z pléna.) Á, dostal, ospravedlňujem sa. Pán poslanec Heger, Cigániková, pán Dostál a pán Viskupič, takže sa ospravedlňujem. Nech sa páči, pán poslanec Heger.
Bašistová, Alena, poslankyňa NR SR (2019-06-21):
Vážená pani predsedajúca, vážené pani poslankyne, páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Národná rada Slovenskej republiky uznesením č. 1862 z 21. mája 2019 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona prerokovali a odporučili Národnej rade Slovenskej republiky schváliť Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a pre sociálne veci. Výbor Národnej rady Slovenskej republiky pre hospodárske záležitosti dňa 13. júna 2019 neprijal k predmetnému návrhu zákona uznesenie, keďže navrhnuté uznesenie nezískalo potrebný súhlas nadpolovičnej väčšiny prítomných členov výboru. Z uznesení výborov Národnej rady Slovenskej republiky pod bodom III tejto spoločnej správy vyplýva päť pozmeňujúcich a doplňujúcich návrhov. Gestorský výbor odporúča hlasovať o návrhoch 1 až 5 v štvrtej časti tejto spoločnej správy spoločne so stanoviskom gestorského výboru schváliť. Gestorský výbor odporúča návrh zákona v znení schválených pozmeňujúcich a doplňujúcich návrhov schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 171 z 18. júna 2019. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Prosím, pani predsedajúca, otvorte rozpravu.
L. Miklós, poslanec: (2008-09-17):
Dve veci by som pripomenul. Jedna vec je, že by sme možno, a je to v prvom čítaní, mohli spoločne o tom porozmýšľať, ako urobiť určité obmedzenia, resp. návrhy obmedzení v tom ďalšom stupni, čo urobí zberateľ, ten, čo vykonáva zber v ďalšom stupni, lebo to je veľmi dôležité. A na druhej strane možnože aj tie orgány by sme mohli rozšíriť aj na širšie, nielen na miestne orgány, resp. na najbližšie príslušné orgány, ale aj na iné orgány. To je jedna poznámka. A druhá poznámka je, musím povedať, že sa obávam, že každý bude mať právo to oznamovať. To je v poriadku, ale že každý musí urobiť písomné oznámenie. Viete, no kto bude tvoriť asi ten okruh ľudí, ktorý to bude chcieť oznamovať? Môže nastať situácia, že medzi nimi budú takí, ktorí sú ochotní písať a napísať svoje meno a všetky svoje údaje a podpísať sa pod to oznámenie. Ale ja si myslím, že väčšina ľudí má ešte stále akýsi strach z toho písomného oznamovania, lebo to budú považovať, a to sú obyčajní ľudia, ktorí sa zaoberajú týmto okruhom činností, za udavačstvo. A to môže pôsobiť trošku kontraproduktívne. Ja, samozrejme, rozumiem tomu, že chceme sa vystríhať zneužitia tohto inštitútu, že každý to môže oznámiť. Ale možnože by sme na začiatok mohli tú všeobecnú možnosť oznamovania nechať bez písomného prejavu, resp. bez písomného potvrdenia. A uvidí sa postupne, koľko tých neoprávnených udaní bude. Možnože stále to bude lacnejšie ako v súčasnosti, keď sa kradne a zneužíva nielen štátny majetok, ale aj každý iný majetok na obohacovanie sa. Takže toto ustanovenie, máme na to času, premyslime si to, či musí byť ten písomný spôsob oznamovania s tým, že oznamovateľ musí podpísať a uviesť svoje všetky nacionálie, aby to nebolo kontraproduktívne. Ostatné ustanovenia sú, samozrejme, v poriadku. To, čo povedal pán kolega Slafkovský, naozaj to je o inej novele. Myslím, že teraz pripravuje ministerstvo životného prostredia celkove zmenu v legislatíve odpadového hospodárstva. Možnože pri tom by sme sa mohli  tými ostatnými otázkami zaoberať. Ďakujem pekne.
Zs. Simon, poslanec: (2010-06-10):
Pán kolega Urbáni, keď tí, ktorí mali zatopený dom alebo záhradu, nepotrebujú znalecký posudok, tak sa pýtam, prečo poľnohospodár potrebuje znalecký posudok, alebo jeden, alebo aj druhý. Môj návrh smeroval práve do tejto oblasti. Že systémy neexistujú. Chcem vám dať do pozornosti, že systémy sú. Aj sú funkčné, len treba ich vybrať, lebo boli funkčné v roku 2003, keď bolo sucho, a boli funkčné a nastavené aj v roku 2006, keď boli záplavy. Pani kolegyňa Košútová, na hydromelioračné zariadenia išlo ročne málo peňazí, s tým súhlasím, cez 10 mil. korún, ale odmietli ste návrh, ktorý som predložil do tohto parlamentu, aby správa hydromelioračných zariadení prešla pod Slovenský pozemkový fond, skade je možné to financovať, pretože Slovenský pozemkový fond je plusový každý rok a bolo by možné financovať aj tieto opatrenia. To ste odmietli a to bolo systematické riešenie. A v prípade novej vlády a nového parlamentu takýto návrh opätovne predložím. Čo sa týka vystúpení všetkých vás, chcem len povedať, na mysli som mal tých na východe Slovenska, ktorých poisťovne nepoistia, ktorí majú najväčšiu škodu, pričom tí dostanú najmenšie odškodnenie, pretože ten zákon hovorí o tom. A kým v rybárstve a v lesnom hospodárstve sa počíta s tým, že sa odpočíta výška poistného plnenia, v poľnohospodárstve tomu tak nie je. A keďže nemáte na to finančné krytie, lebo tak ste ho deklarovali, tak potom z čoho to chcete riešiť, skade sa naberú peniaze? Či firma COLUMBEX vráti tých 400 mil. korún, ktoré má naviac?
P. Paška, predseda NR SR: (2008-05-20):
Takže ešte raz, pekné popoludnie, dámy a páni, budeme pokračovať v rokovaní, v mimoriadnej 23. schôdzi, ktorá bola zvolaná na základe žiadosti skupiny 31 poslancov. Poprosím vás, aby sme sa prezentovali, či sme uznášaniaschopní. (Prezentácia.) 127 prítomných. Konštatujem, že sme uznášaniaschopní a môžeme pokračovať v rokovaní 23. schôdze. Overovateľmi budú pán poslanec Richter a pani poslankyňa Szögedi, náhradníkmi pán Pavol Džurina a pán poslanec Frešo. Ako som už v úvode spomenul, táto schôdza je zvolaná podľa čl. 83 ods. 2 Ústavy Slovenskej republiky a § 17 ods. 2 zákona o rokovacom poriadku na základe žiadosti skupiny 31 poslancov, ktorí žiadajú prerokovať a prijať návrh uznesenia Národnej rady Slovenskej republiky k pripravovanému zrušeniu Detského kardiocentra Slovenskej republiky v Bratislave . Je to tlač 638. Tento návrh som pridelil na prerokovanie výboru pre zdravotníctvo a zaslal som ho aj vláde na zaujatie stanoviska. Teraz budeme hlasovať v zmysle zákona o rokovacom poriadku o návrhu programu. Hlasujeme. (Hlasovanie.) Prítomných je 142 poslancov, 62 za, 60 proti, 17 sa zdržalo, 3 nehlasovali. Konštatujem, že sme neschválili program 23. schôdze. A vyhlasujem schôdzu za skončenú. Budeme pokračovať... (Reakcia z pléna.) Ešte pán poslanec Lipšic.
E. Kukan, poslanec: (2008-04-09):
Jednou z dôležitých vecí v tejto súvislosti je aj časovanie, t. j. termín jeho predloženia do Národnej rady Slovenskej republiky, preto sa pôvodne jeden materiál rozčlenil na dva, hodnotenie a zameranie. Nie vždy sa darí predkladať zameranie včas. Aj v tomto materiáli, veď niektoré úlohy už pomaly prestávajú byť aktuálne, lebo napr. naše predsedníctvo vo Výbore ministrov Rady Európy končí v máji, ale je to objektívne ťažké, ani nám sa to v minulosti nedarilo. Ideálne by bolo, keby sa o tomto materiáli rokovalo povedzme na začiatku roku, na januárovom pléne, ale zatiaľ sa to ešte nepodarilo. Je známe, že ministerstvo zahraničných vecí v rámci auditu vytvorilo strategickú mapu, cieľom ktorej je s ohľadom na nový model riadenia... (Smiech a ruch v sále. Prerušenie vystúpenia predsedajúcim.)
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 138 prítomných, 79 za, 58 sa zdržalo, 1 nehlasoval. Konštatujem, že Národná rada schválila navrhované uznesenie a zvolila Zuzanu Valkovú za predsedníčku Úradu na ochranu osobných údajov. Pristúpime k hlasovaniu v prvom čítaní o návrhu poslankýň Plavákovej, Petrík, Jurík a Števulovej na vydanie zákona, ktorým sa mení a dopĺňa zákon č. 300/1993 Z. z. o mene a priezvisku, tlač 240, bod 56 schváleného programu. Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, poslankyni Jane Hanuliakovej, aby hlasovanie uviedla. Nech sa páči, pani poslankyňa. (Hlasovanie o návrhu poslankýň Národnej rady Slovenskej republiky Lucie Plavákovej, Simony Petrík, Beáty Jurík a Zuzany Števulovej na vydanie zákona, ktorým sa mení a dopĺňa zákon Národnej rady Slovenskej republiky č. 300/1993 Z. z. o mene a priezvisku v znení neskorších predpisov a ktorým sa menia a dopĺňajú niektoré ďalšie zákony , tlač 240.)
Krajniak, Milan, poslanec NR SR (2017-12-12):
Treba si zvykať, pán podpredseda. To je v poriadku, veď doba je všelijaká.
Laššáková, Jana, podpredsedníčka NR SR (2015-03-20):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Igorovi Matovičovi. Nech sa páči, pán poslanec.
Grendel, Gábor, podpredseda NR SR (2021-12-09):
Doplňujúca otázka, pán poslanec Kéry.
Zmajkovičová, Renáta, podpredsedníčka NR SR (2014-07-03):
Faktické poznámky na vystúpenie pána poslanca nie sú. Teraz otváram ústnu rozpravu. Pýtam sa, či sa chce niekto prihlásiť do rozpravy ústne. Nie je tomu tak. Uzatváram možnosť prihlásiť sa. Vyhlasujem rozpravu za skončenú. Pán minister, chcete záverečné slovo? Nech sa páči.
R. Kaliňák, podpredseda vlády a minister vnútra SR: (2008-12-03):
Vážený pán predsedajúci, vážené dámy a páni, dovoľte, aby som v mene pána ministra... (Vystúpenie prerušené predsedajúcim.)
Laššáková, Jana, podpredsedníčka NR SR (2014-03-26):
Na vystúpenie pána poslanca nie sú faktické poznámky. Keďže pán poslanec bol posledný písomne prihlásený do rozpravy, ktorý vystúpil, teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Kadúc, pán poslanec Mihál, končím možnosť prihlásiť sa do rozpravy ústne. Nech sa páči, pán poslanec Kadúc.
Hrnčiar, Andrej, podpredseda NR SR (2017-05-09):
Ďakujem. Chce zaujať stanovisko spravodajca? Nie je tomu tak. Prerušujem rokovanie o tomto bode programu a zároveň končím dnešný rokovací deň. Prajem vám pekný večer. (Prerušenie rokovania o 19.04 hodine.)
Galis, Dušan, poslanec NR SR (2017-12-05):
Prosím, pán predsedajúci, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport, zároveň že za gestorský výbor určujem Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona v druhom čítaní do 26. januára 2018 a v gestorskom výbore do 29. januára 2018. Ďakujem.
Glváč, Martin, podpredseda NR SR (2018-10-16):
Ďakujem. Prerušujem rokovanie o tomto bode programu. A budeme pokračovať prvým čítaním o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona je uverejnený ako tlač 1139. Návrh na jeho pridelenie na prerokovanie výborom je v rozhodnutí č. 1190. Opäť poprosím ministerku zdravotníctva pani Kalavskú, aby vládny návrh zákona uviedla, nech sa páči.
Kollár, Jozef, poslanec NR SR (2010-11-30):
Ďakujem pekne. Vážený pán predsedajúci, dámy a páni, predkladám spoločnú správu o výsledku prerokovania predmetného vládneho návrhu zákona, ktorým sa mení zákon č. 497/2009 Z. z. o štátnom rozpočte na rok 2010, vo výbore pre financie a rozpočet a v ústavnoprávnom výbore. Národná rada Slovenskej republiky uznesením č. 175 z 5. novembra tohto roku pridelila vládny návrh zákona výboru pre financie a rozpočet a ústavnoprávnemu výboru. Uvedené výbory prerokovali predmetný návrh zákona v stanovenom termíne. Gestorský výbor nedostal do začiatku rokovania stanoviská poslancov. Obidva výbory odporučili schváliť predmetný návrh zákona. A z uznesení výborov Národnej rady Slovenskej republiky pod bodom III tejto správy nevyplynuli žiadne pozmeňujúce a doplňujúce návrhy. Gestorský výbor preto odporúča Národnej rade Slovenskej republiky predmetný vládny návrh zákona o štátnom rozpočte na rok 2010 pod tlačou 172 schváliť. Predmetná správa bola schválená uznesením gestorského výboru č. 111 z 26. novembra tohto roku. Výbor určil poslanca Kollára ako spravodajcu a súčasne ma poveril predniesť túto správu na dnešnej schôdzi. Vážený pán predsedajúci, dajte, prosím, otvoriť rozpravu k tomuto bodu. Ďakujem.
Grendel, Gábor, podpredseda NR SR (2021-11-24):
Kolegyne, kolegovia, poprosím vás ešte o strpenie. Pani poslankyňa, viem, že ste na rade s vystúpením v rozprave, ale momentálne sa práve hlasuje na rokovaní vlády, takže ešte ma poprosili o prestávku, kým sa skončí hlasovanie a prídu členovia vlády do Národnej rady. Takže zatiaľ prerušujem schôdzu do 14.20 hod. (Prestávka.)
Lebocký, Tibor, poslanec NR SR (2014-05-27):
Dajte, prosím, hlasovať o bodoch 5, 6, 7, 9, 10, 16, 19 a 21 spoločnej správy, ktoré som vyňal na osobitné hlasovanie. Odporúčanie gestorského výboru je schváliť. Najskôr budeme hlasovať o bode 5.
Beluský, Martin, poslanec NR SR (2018-03-14):
Ďakujem za slovo. Vážený pán predsedajúci, váženie panie poslankyne, páni poslanci, poslanci za stranu Kotleba – Ľudová strana Naše Slovensko Marian Kotleba, Milan Uhrík, Martin Beluský a Ján Kecskés predkladajú do Národnej rady Slovenskej republiky návrh zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov. Jedná sa o zákon, na základe ktorého poskytuje vláda Slovenskej republiky súkromným domácim a zahraničným investorom pomoc buď vo forme dotácie, úľavy na dani z príjmu, príspevku na vytvorenie nového pracovného miesta alebo formou prevodu alebo zámeny nehnuteľného majetku. Náš návrh zákona má za cieľ znižovanie regionálnych rozdielov, podporu zamestnanosti v najmenej rozvinutých okresoch a obmedzenie prílivu lacnej pracovnej sily zo zahraničia do vyspelých okresov. V rámci tejto novely navrhujeme upraviť definíciu oprávneného prijímateľa investičnej pomoci tak, aby mohol štátnu investičnú pomoc získať len taký prijímateľ, ktorý plánuje zrealizovať investičný zámer minimálne v jednom z najmenej rozvinutých okresov na Slovensku. Tým by prišlo k praktickému presmerovaniu štátnej investičnej pomoci do najmenej rozvinutých okresov a k súčasnému obmedzeniu nepotrebnej štátnej investičnej pomoci do okresov s nízkou mierou evidovanej nezamestnanosti. Návrh zákona nepredpokladá zmenu výšky poskytovania investičnej pomoci zo štátneho rozpočtu, iba zmenu prijímateľov tejto pomoci. Investičná pomoc smerovaná do najmenej rozvinutých okresov prispeje k naštartovaniu hospodárstva v daných regiónoch, čo bude mať v konečnom dôsledku jednoznačne pozitívny vplyv na rozpočet verejnej správy. Novela zákona bude mať tiež pozitívny vplyv na podnikateľské prostredie a pozitívny vplyv na hospodárenie obyvateľstva. Viac k tomuto zákonu poviem v rozprave, do ktorej sa hlásim ako prvý. Ďakujem.
P. Hrušovský, podpredseda NR SR: (2002-08-20):
(Hlasovanie.) 110 prítomných, 106 za návrh, 2 sa zdržali, 2 nehlasovali. Konštatujem, že Národná rada po opätovnom prerokovaní predmetný návrh zákona schválila. Teraz poprosím pána poslanca Hoffmanna, ktorého poveril gestorský výbor, aby ako spoločný spravodajca uvádzal hlasovanie o zákone z 2. júla 2002, ktorým sa mení a dopĺňa zákon o vojenskej službe v znení neskorších predpisov tak, ako sú pozmeňujúce návrhy uvedené k informácii, ktorú máte pod bodom 1651a. Pán poslanec Hoffmann. A. Hoffmann, poslanec: Vážené kolegyne, kolegovia, pán predsedajúci, budeme hlasovať o štyroch pripomienkach pána prezidenta. Dajte, prosím, hlasovať o prvom návrhu pána prezidenta, s odporúčaním gestorského výboru schváliť.
Richter, Ján, minister práce, sociálnych vecí a rodiny SR (2018-02-01):
Ďakujem pekne za slovo. Vážený pán poslanec, vám ďakujem za otázku. Ministerstvo práce, sociálnych vecí a rodiny Slovenskej republiky sa dlhodobo usiluje zlepšovať pracovné podmienky zamestnancov tak, aby spĺňali európske štandardy. V tejto súvislosti ministerstvo podporuje aktívny návrh na novelu Zákonníka práce, ktorá je tu v parlamente, ktorá má za cieľ okrem iného obmedziť výkon tej nočnej práce, ktorá nie je nevyhnutná, a tým prispieť aj k zníženiu nelichotivého prvenstva Slovenskej republiky v rámci EÚ, čo sa týka podielu zamestnancov pracujúcich v noci. V prípade, ak obmedzenie takejto práce nie je možné vzhľadom na povahu práce, respektíve podmienky prevádzky u konkrétneho zamestnávateľa, považujeme za odôvodnené a potrebné takúto prácu lepšie finančne ohodnotiť. Je potrebné zdôrazniť, že ak už sa nočná práca musí vykonávať, tak Zákonník práce jasne stanovuje kritériá, za ktorých je možné nočnú prácu vykonávať, garantuje zamestnancom vykonávajúcim nočnú prácu mzdové zvýhodnenie, ustanovuje potrebu posudzovania zdravotného stavu, u zamestnancov pracujúcich v noci stanovuje podmienky zabezpečovania nepretržitého odpočinku v týždni a podobne. Z rezortných štatistík zisťovania vyplýva, že za hlavný dôvod vysokého podielu pracujúcich v noci môže predovšetkým štruktúra slovenského priemyslu. Práca v noci sa pravidelne vykonáva u zamestnancov v nepretržitých alebo trojzmenných prevádzkach, v ktorých na základe údajov, ktoré sú posledné dostupné cez Štatistický úrad Slovenskej republiky z druhého štvrťroka minulého roku, pracovalo viac ako 270-tisíc zamestnancov. Z daného počtu v priemyselnej výrobe pracovalo viac ako 160-tisíc osôb, napríklad na výrobe motorových vozidiel, spracovaní kovov, výrobe počítačov a podobne. K ďalším významným skupinám patria zamestnanci pracujúci v doprave a v skladovaní – cirka 33-tisíc zamestnancov, v obchode – približne 24-tisíc zamestnancov a v zdravotníctve a v sociálnej pomoci – približne 7-tisíc zamestnancov. Tieto ďalšie skupiny sú teda výrazne menej početné ako zamestnanci v priemyselnej výrobe. Môžem teda skonštatovať, že vysoký počet pracujúcich v noci je ovplyvnený predovšetkým štruktúrou slovenského priemyslu. Ďakujem, skončil som.
Ľ. Kaník, minister práce, sociálnych vecí a rodiny SR: (2003-11-06):
Základné životné podmienky si občan zabezpečuje príjmami taxatívne uvedenými v návrhu zákona a dávkou, ktorou sa doplní príjem vo výške rozdielu medzi ustanovenou sumou a príjmom občana a osôb, ktoré sa s ním spoločne posudzujú. Pri posudzovaní hmotnej núdze sa rozširuje okruh osôb spoločne posudzovaných s občanmi hmotnej núdze o deti do 25 rokov veku, ktoré nemajú vlastný príjem. Ďalej sa na účely posudzovania hmotnej núdze a zabezpečenia základných životných podmienok navrhuje do príjmu nezapočítavať 25 percent z príjmu občana zo závislej činnosti, 25 percent starobného dôchodku priznaného dôchodcovi, ktorý získal obdobie dôchodkového poistenia najmenej 25 rokov, prídavok na dieťa, nevyhnutnú okamžitú pomoc poskytovanú obcou, príjem z príležitostných činností, náhodné jednorazové príjmy do výšky dvojnásobku životného minima, štipendium študenta vysokej školy znížené o výšku prídavku na dieťa a peňažné príspevky na kompenzáciu sociálnych dôsledkov ťažkého životného postihnutia. Návrh zákona upravuje podmienky, za ktorých je možné zmierniť hmotnú núdzu občana a osôb s ním spoločne posudzovaných ďalšími príspevkami, a to príspevkom na zdravotnú starostlivosť, príspevkom na bývanie a ochranným príspevkom. Taktiež je zavádzaný aktivačný príspevok, ktorý má motivačný charakter, a jeho účelom je podporiť pracovnú aktivitu občana alebo umožniť občanovi získať pracovné uplatnenie využívaním aktívnych foriem sebarealizácie, účasťou na vzdelávaní, v príprave pre trh práce uskutočňovaný v rámci projektov schváleným územným úradom sociálnych vecí a služieb zamestnanosti alebo vykonávaním menších obecných služieb. Ďakujem za pozornosť, to je všetko.
Jurinová, Erika, podpredsedníčka NR SR (2015-12-02):
Ďakujem pekne, pán spravodajca. Otváram všeobecnú rozpravu, do ktorej som nedostala žiadnu písomnú prihlášku. Pýtam sa, či sa chce niekto prihlásiť do rozpravy niekto ústne. Uzatváram možnosť prihlásiť sa a dávam slovo jedinému prihlásenému rečníkovi pánovi poslancovi Radošovskému.
Pellegrini, Peter, predseda NR SR (2024-01-26):
Ďalšia v rozprave je pani poslankyňa Turčanová z KDH, celkový čas k dispozícii je 18 minút 18 sekúnd. Nech sa páči.
Mikulec, Roman, minister vnútra SR (2022-05-04):
Ďakujem pekne za slovo, pán predsedajúci. Vážený pán predsedajúci, vážené dámy poslankyne, vážení páni poslanci, v súvislosti s blížiacimi sa komunálnymi voľbami, ktoré sa uskutočnia na jeseň tohto roka, a v kontexte pretrvávajúcej celosvetovej pandémie ochorenia COVID-19 je potrebné v dostatočnom časovom predstihu proaktívne reagovať na záujmy spoločnosti a štátu v oblasti uplatňovania jedného zo základným politických práv, ktorým je právo voliť. Posledná novela volebného zákona schválená v minulom roku vytvorila priestor na to, aby pre prípad pandémie mohol osobitný zákon ustanoviť výnimku z prekážky práva voliť, ktorá sa uplatňuje v prípadoch obmedzenia osobnej slobody z dôvodu ochrany verejného zdravia. Za predpokladu nepriaznivej epidemiologickej situácie a pretrvania protipandemických opatrení, ktorými sú izolácia a karanténa, by zrejme množstvo voličov nemohlo osobne prísť k volebným urnám. V súlade s vytvoreným právnym rámcom preto navrhujeme, aby voliči, na ktorých by sa za bežných okolností vzťahovala prekážka výkonu volebného práva, mohli v prípade pretrvávajúcich karanténnych opatrení v súvislosti s ochorením COVID-19 hlasovať v nadchádzajúcich komunálnych voľbách prostredníctvom špeciálneho spôsobu hlasovania. S cieľom dôslednej pripravenosti zabezpečiť komplexné organizačno-technické procesy a garantovať bezporuchovosť priebehu tak náročných volieb, ktoré nás čakajú, najmä z dôvodu ich spojenia na oboch úrovniach samosprávy, je potrebné ešte pred ich vyhlásením ustanoviť jednoznačné pravidlá, ktorými sa komunálne voľby budú v prípade negatívnej epidemiologickej situácie riadiť. Z dôvodu mimoriadnych okolností súvisiacich s vážnymi dopadmi pandémie na realizáciu ústavných práv obyvateľov preto navrhujeme Národnej rade Slovenskej republiky, aby sa uzniesla na skrátenom legislatívnom konaní o vládnom návrhu zákona o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022 v rovnaký deň a v rovnakom čase a ktorým sa menia a dopĺňajú niektoré zákony. Dovoľujem si vás preto požiadať o prerokovanie tohoto skráteného návrhu zákona. Ďakujem pekne.
Hrušovský, Pavol, podpredseda NR SR (2011-09-13):
Pán poslanec Solymos. (Potlesk. Ruch v sále.) Nech sa páči, idete už v stredu, nie v utorok. Pán minister, vy chcete vystúpiť? Nech sa páči, pán poslanec Solymos.
Figeľ, Ján, podpredseda NR SR (2013-12-16):
S ďalšou faktickou Pavol Zajac.
Suja, Miroslav, poslanec NR SR (2022-06-23):
Ďakujem za slovo. Veľakrát som to, vážení kolegovia, povedal, že nie je hanba si zobrať dobrý príklad z okolitých štátov. A keď vidíme, že tam to funguje, prečo to nespraviť aj u nás. No keby to bolo, ako to povedal pán Citrus Kazda, tak Maďari už nemajú potraviny, je tam nedostatok potravín, ale opak je pravdou. Sú kvalitnejšie, lacnejšie. My ich vykupujeme a aj tak ich majú dostatok. To znamená, že niekde nesedí to vaše tvrdenie, pán poslanec Kazda. Takže takto vidíme situáciu, aká je. Neni hanba si zobrať príklad z okolitých štátov, vážení kolegovia, kolegyne. A čo sa týka, pán poslanec Taraba, situácia je kritická, ale pre koho. Pre tých ľudí, čo tam nakupujú, pre tých domácich je tá situácia kritická? Áno. Možno bola chyba to zastropovať na 1,20. Keď to chceli zastropovať na 1,20, lebo išli pod ich nákup, tak museli vedieť, že niektoré malé pumpy na to doplatia. Ale tam mal vtedy buď zasiahnuť štát, alebo nemal ísť s takou nízkou sumou a mali im dať cielenú pomoc týmto konkrétnym, ale dopad to malo na všetkých Maďarov. To znamená, že pár púmp, ako vy ste povedal rodinných, áno, majú problém. Tak buď malo to zastropovanie byť na vyššej sume, aby to nemali pod náklady, alebo ich mali cielene podporiť, čo by nebol, samozrejme, problém. Ale keby to bol taký problém, ako hovoríte, tak to nepredĺžia do konca roka. A ja nikdy sme nehovorili, že my máme ísť pod nákup tých reťazcov. My zabezpečíme, aby tam nejaká marža bola, nie ísť pod nákup. Že oni to urobili, nech si to vysvetlia. A druhá vec je, keď u nás nie je regulovaná cena, prečo na niektorých pumpách je nedostatok benzínu. Sa to trošku bije.
Hrnčiar, Andrej, podpredseda NR SR (2018-10-16):
Záverečné slovo to bolo. Nech sa páči, spravodajca.
Š. Kužma, poslanec: (2010-01-20):
Čiže toto je tak neštandardné, a zasa aby ste sa neurazili, normálne by som povedal, že je to falošné. Dajte si to do normálneho, do volebného programu a zrealizujte to v budúcej vláde. Toto bude čestné. Ak silou-mocou to chcete mať a platnosť má byť 1. júla, dajte to normálnym procesom neskráteným, v normálnom procese obíďte všetky parlamentné strany, prípadne tých, čo majú nádej byť v parlamente, urobte konsenzus a máte úplne istotu, že keď to prijmeme, tak to bude v poriadku, lebo všetci s tým súhlasia, bude toto. Ale tu v skrátenom konaní bez súhlasu možných partnerov sľubovať za niekoho niečo, že vy urobíte, to sa mi zdá nie fér. No a keď hovoríte, že to niekto predtým urobil, však ja nemôžem prísť a urobiť niečo nesprávne a povedať, akým právom mi to vytýkate, veď to robia aj druhí. Však to je nezmysel! Tento argument, dúfam, že ani nepoužijete, hej. Takže vás prosím, nechoďme to skráteného konania, preto nebudem hlasovať o skrátenom konaní. Do 1. júla sa to dá robiť normálne, najpoctivejšie bude, keď si to dáte do volebného programu a ak budete vo vláde, to zrealizujte a nehovorte, že druhý, ktorý – neviete, kto to bude – to zrealizuje. Ďakujem. (Potlesk.)
Kollár, Boris, predseda NR SR (2022-03-15):
Ďakujem za mimoriadnu pochvalnú faktickú poznámku pánovi Tomášovi. Pán poslanec, dovidenia, pekný večer prajeme. A teraz vystúpi pán poslanec Richter.
Pellegrini, Peter, predseda NR SR (2023-12-12):
Pán poslanec Krúpa.
Blaha, Ľuboš, podpredseda NR SR (2024-02-23):
Na faktické poznámky bude reagovať pán poslanec Ľubomír Galko.
Ďuriš Nicholsonová, Lucia, podpredsedníčka NR SR (2019-03-28):
V súlade s rokovacím poriadkom požiadal o slovo pán navrhovateľ, pán poslanec Paška. Pán poslanec Paška, dajte mi sekundu, zabudla som, že sa prihlásil s reakciou pán poslanec Poliačik. Takže bez reakcie. Tak nech sa páči, pán poslanec Paška, poďte.
P. Hrušovský, predseda NR SR: (2005-01-19):
Otváram rozpravu. Chcem sa opýtať pánov poslancov, či sa chce niekto prihlásiť do rozpravy k vládnemu návrhu zákona o elektronickom obchode a o zmene a doplnení niektorých ďalších zákonov. Nie. Vyhlasujem rozpravu za skončenú. Prerušujem rokovanie o tomto bode programu. A prosím pána podpredsedu vlády, aby z poverenia vlády uviedol vládny návrh zákona o zrušení Fondu na podporu zahraničného obchodu , ktorý prerokúvame ako tlač 968. Máte slovo, pán minister. P. Rusko, podpredseda vlády a minister hospodárstva SR: Ďakujem pekne, pán predseda. Predložený vládny návrh zákona má odstrániť dvojkoľajnosť v rozvoji poskytovania podpory vývozcom tovaru a služieb v zahraničnom obchode tým, že zruší Fond na podporu zahraničného obchodu zriadený zákonom a jeho sústredené prostriedky, majetok, práva a povinnosti zamestnancov prevedie na Slovenskú agentúru pre rozvoj investícií a obchodu. Slovenská agentúra pre rozvoj investícií a obchodu je štátna príspevková organizácia, ktorá v rámci svojich základných činností organizuje a zabezpečuje aktivity na podporu exportných schopností slovenských výrobcov, zvýšenie konkurencieschopnosti ich výrobkov a vzájomne výhodnú hospodársku spoluprácu medzi nimi a zahraničnými subjektami. Usporiadaním právnych vzťahov po sústredení aktivít, prostriedkov a majetku do agentúry SARIO sa očakáva pozitívny dosah na rozvoj investícií a obchodu, ako aj podporu vývozu a následný rozvoj výroby schopnej exportu. Priamy prínos v podobe peňažných prostriedkov, zvýšenia dane z príjmu a z pridanej hodnoty a zníženia nezamestnanosti sa v tomto momente nedá zistiť, navyše prejaví sa až po určitom čase. Fond na podporu zahraničného obchodu bol zriadený zákonom, a preto je potrebné ho aj zákonom zrušiť. Vážený pán predseda, vážené pani poslankyne, páni poslanci, na základe uvedených skutočností si vás dovoľujem požiadať o podporu vládneho návrhu zákona o zrušení Fondu na podporu zahraničného obchodu.
Pellegrini, Peter, podpredseda NR SR (2020-04-07):
Prezentujme sa a hlasujme o poslanec..., o návrhu skupiny poslancov, ktorý predložený pred malou chvíľou. (Hlasovanie.) Prítomných 130 poslancov, za 102, proti 3, zdržali sa 24, 1 nehlasoval. Konštatujem, že sme tento pozmeňujúci návrh schválili.
Grendel, Gábor, podpredseda NR SR (2022-02-08):
S faktickou poznámkou pán poslanec Peter Dobeš.
Ďuriš Nicholsonová, Lucia, podpredsedníčka NR SR (2018-06-18):
Pán poslanec Beluský.
Šeliga, Juraj, podpredseda NR SR (2021-05-04):
Ďakujem pekne. Žiadna reakcia na vaše vystúpenie. Vyhlasujem rozpravu za skončenú. Predpokladám, že už nechcete zaujať ďalšie stanovisko, pani podpredsedníčka? Pán spravodajca? Ďakujem pekne. Prerušujem rokovanie o tomto bode. Ďalej pristúpime k druhému čítaniu o návrhu poslancov Marcinkovej, Krúpu, Krištúfkovej na vydanie zákona, ktorým sa mení zákon č. 328/2002 Z. z. o sociálnom zabezpečení vojakov, policajtov a o zmene a doplnení niektorých zákonov v znení neskorších predpisov, tlač 444. Správa výborov má tlač 444a. Pani poslankyňa Marcinková ani nikto z navrhovateľov tu nie je. Takže tento bod prepadáva. Ospravedlňujem sa, že som vás prehnal, pani kolegyňa. Ako ďalší bod je návrh skupiny poslancov na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov. Je to tlač 445. Správa výborov má tlač 445a. Poprosím pána poslanca Krúpu, ktorý tu opäť nie je. Takže aj tento bod prepadáva. (Reakcia z pléna.) Pardon. (Reakcia z pléna.) Ďalší bod je druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona je uverejnený ako tlač 447. Spoločná správa výborov má tlač 447a. Poprosím pani poslankyňu Horváthovú, aby za skupinu poslancov tento návrh zákona uviedla. Obávam sa, pani poslankyňa, dám vám rád slovo, ale nevidím tu, vy ste spravodajca? Lebo mám tu pani Cigánikovú. Dobre, tak je to v poriadku. Nech sa páči, pani doktorka, môžete uviesť tento návrh zákona. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 447.)
Šeliga, Juraj, podpredseda NR SR (2020-07-23):
Na vaše vystúpenie desať faktických, jedenásť faktických poznámok. Ako prvý pán poslanec Kamenický.
V. Veteška, podpredseda NR SR: (2005-03-18):
Ďakujem, pán minister. Ďakujem, pán poslanec. Vyhlasujem 5-minútovú prestávku pred hlasovaním, pripravujeme dokumenty na hlasovanie, o 5 minút budeme hlasovať. Prosím, keby ste sa nevzďaľovali zo sály. (Prestávka.) (Po prestávke.)
Kollár, Boris, predseda NR SR (2021-09-21):
Ďalšia faktická, pán poslanec Pročko, nech sa páči.
Laššáková, Jana, podpredsedníčka NR SR (2012-11-06):
Pán poslanec Novotný.
Kotleba, Marek, poslanec NR SR (2022-05-06):
Ďakujem za slovo. Určite hlavne v tejto dobe, keď každý jeden používa smartfón a všetky možné aplikácie, kybernetická bezpečnosť o to dôležitejšia, ale treba si povedať genézu celej tej bezpečnosti, pretože do 30. 6. bolo možné vypínať tieto weby, teraz sa to opäť predĺžilo a niekomu, komu vypnú web na základe nejakého rozhodnutia nejakého úradníka alebo nejakého človeka na to určeného, a tento človek, ktorý možno ten web prevádzkuje aj niekoľko rokov, tak zo dňa na deň ho vypnú a potom, potom sa môže sťažovať a súdiť sa a bude to trvať dlho. Čiže veľmi, veľmi chválim túto iniciatívu, aby o takýchto veciach mohol rozhodovať súd, pretože ak sa chceme hrať na nejakú demokraciu a chceme si povedať, že tu nejakú demokraciu v skutočnosti aj máme, tak o takýchto veciach môže naozaj rozhodnúť iba súd a nie nejaký úradník, lebo mi to príde ako zavádzanie novej totality a nie je tu žiadna sloboda prejavu, či už je to prejav verbálny, alebo neverbálny. Ďakujem.
Šalitroš, Radomír, poslanec NR SR (2024-02-13):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet a ústavnoprávnemu výboru. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte o mojom návrhu, pán predseda, hlasovať.
Krajčír, Ľuboš, poslanec NR SR (2023-05-09):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Hlina, Alojz, poslanec NR SR (2013-12-04):
Ďakujem veľmi pekne. K tomuto, keď poviem, k takému že slovanistickému zákonu dovoľte uviesť, že naozaj ako veľmi podnetný príspevok pána, pána Šebeja. Takto, keď zoberieme na seba to, že je, sú medzi nami a možno nájdeme aj, že tie štadióny sú určitou terapiou, že keď sú medzi nami, tak tú nahromadenú energiu a tú zlobu proste im umožníme – aj architektonicky je to tak, to sa mi páči, primer toho kotla –, že nejakým spôsobom zo seba dostať na tom prostredí a úlohou je to realizovať tak, aby to nepresahovalo tie medze, tak to myslím, že je dobré. A stotožňujem sa aj s tým, čo bolo povedané, že kým je, kým sú malé ohníčky, treba hasiť. Už keď to horí, už je neskoro. A tam sa podľa mňa asi aj dosť zameškalo, tak treba sa k tomu vrátiť. Ale ja ešte poviem, že ja som neni vôbec futbalista, ale mal som tú česť, že som dostal lístky na Stade de France finále ligy šampiónov, Ligy majstrov Champions league Arsenal verzus Barcelona. A ja som obdivoval, že jak to celé prebehlo. Tú organizáciu, tých 80-tisíc ľudí a nič sa neudialo a vlastne to je spôsobené tým, samozrejme, dobre hrali, to prostredie bolo pekné, organizácia bola špičková, všetko sedelo, nikto netrúbil zúrivo klaksónmi, bolo kde zaparkovať, navigovali vás, kade máte odísť, že neakumulujete tú energiu aj takými drobnými nedostatkami, ktoré potom možno sa už naplno otvoria v tom priamom futbale alebo tesne po futbale, že aj ten detail hrá určitú úlohu. No tak ak toto tomu pomôže, no tak aj ja budem za, výnimočne, za zákon SMER-u.
Obrimčáková, Bibiána, poslankyňa NR SR (2013-09-18):
Ďakujem pekne za slovo. Vážená pani podpredsedníčka, vážené panie poslankyne, vážení páni poslanci, dovoľte mi teda, aby som uviedla svoj návrh zákona o používaní a ochrane paralympijskej symboliky a o Slovenskom paralympijskom výbore. Návrh zákona je vypracovaný v spolupráci a v súčinnosti so Slovenským paralympijským výborom a so súhlasným vyjadrením aj Ministerstva školstva, vedy, výskumu a športu Slovenskej republiky. Na absenciu tohto zákona už Slovenský paralympijský výbor dlhodobo upozorňoval, nakoľko tento legislatívny nedostatok sa Slovenskému paralympijskému výboru a celej jeho členskej základni vypomstil, najmä počas 10. zimných paralympijských hier v roku 2010 vo Vancouvri, kde došlo k významnému zneužitiu paralympijskej symboliky. Dôsledky sa riešia do dnešných dní. Vzhľadom na to, že sa nezadržateľne blíži rok 2014 a s ním i olympijské a paralympijské hry v Soči, je potrebné tento problém riešiť, aby sa zabránilo ďalšiemu zneužívaniu tejto symboliky. Účinnosť teda tohto zákona navrhujem z dôvodu blížiacich sa zimných paralympijských hier v roku 2014 v Soči od 1. januára 2014. Vážená pani predsedajúca, kolegyne, kolegovia, ako ste si všimli, predkladaný návrh zákona nie je svojím obsahom rozsiahly. Jeho úloha je však veľmi dôležitá a potrebná pre ochranu symboliky našich telesne, zrakovo a mentálne postihnutých športových reprezentantov. Z uvedeného dôvodu sa obraciam na vás nielen vo svojom mene, ale aj v mene širokej členskej základne športovcov zastrešených Slovenským paralympijským výborom, o vašu podporu a schválenie tohto zákona. Ďakujem, pani predsedajúca, skončila som.
Hort, Milan, podpredseda NR SR (2011-02-10):
Ďakujem. Pán poslanec Droba bude reagovať na faktické poznámky. Nech sa páči.
Zmajkovičová, Renáta, podpredsedníčka NR SR (2012-12-05):
Pán poslanec Brocka.
Laššáková, Jana, podpredsedníčka NR SR (2012-06-20):
S faktickou poznámkou pán poslanec Osuský.
Paška, Pavol, predseda NR SR (2013-09-12):
Technici, máme pripravené zabezpečenie prenosu a možnosť vystúpiť od náhradného rečníckeho pultu? Áno, ďakujem pekne, takže budeme pokračovať v prerušenom rokovaní. Pán minister, poprosím vás, aby ste uviedli vládny návrh zákona. Máte slovo, pán minister.